Περιεχόμενα

# Τύπος διαγράμματος ΧΥ (διασποράς)

Στην πρώτη σελίδα του Οδηγός διαγράμματος μπορείτε να επιλέξετε έναν τύπο διαγράμματος.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Choose Insert - Chart - Chart Type...

#### Από τη διεπαφή με καρτέλες:

Choose Insert - Chart - Chart Type...

#### Από τις γραμμές εργαλείων:

Εισαγωγή γραφήματος

Στη συνέχεια, επιλέξτε XY (Διασπορά).

## ΧΥ (διασπορά)

Ένα διάγραμμα ΧΥ στη βασική του μορφή βασίζεται σε μια σειρά δεδομένων αποτελούμενη από ένα όνομα, μια λίστα τιμών x και μια λίστα τιμών y. Κάθε ζεύγος τιμών (x|y) απεικονίζεται ως ένα σημείο στο σύστημα συντεταγμένων. Το όνομα της σειράς δεδομένων σχετίζεται με τις τιμές y και απεικονίζεται στο υπόμνημα.

Επιλέξτε ένα διάγραμμα ΧΥ για τα ακόλουθα παραδείγματα εργασιών:

1. κλιμάκωση του άξονα x

2. δημιουργία μιας καμπύλης παραμέτρου, για παράδειγμα μιας σπείρας

3. σχεδιασμός γραφήματος για μια συνάρτηση

4. εξερεύνηση του στατιστικής συσχέτισης των ποσοτικών μεταβλητών

Το ΧΥ διάγραμμά σας μπορεί να έχει περισσότερες από μια σειρές δεδομένων.

## Παραλλαγές διαγράμματος ΧΥ

Μπορείτε να επιλέξετε μια παραλλαγή διαγράμματος ΧΥ στην πρώτη σελίδα του Αυτόματου πιλότου διαγράμματος, ή επιλέγοντας Μορφή - Τύπος διαγράμματος για ένα διάγραμμα σε λειτουργία επεξεργασίας.

Αυτό το διάγραμμα δημιουργήθηκε με τις προεπιλεγμένες ρυθμίσεις. Μετά την ολοκλήρωση του διαγράμματος, μπορείτε να επεξεργαστείτε τις ιδιότητες του και να αλλάξετε την εμφάνιση του. Οι τεχνοτροπίες γραμμών και τα εικονίδια μπορούν να αλλαχθούν στη σελίδα καρτέλας Γραμμή του διάλογου ιδιοτήτων της σειράς δεδομένων.

Κάντε διπλό κλικ σε οποιοδήποτε σημείο δεδομένων για να ανοίξει ο διάλογος Σειρές δεδομένων. Σε αυτό το διάλογο μπορείτε να αλλάξετε πολλές από τις ιδιότητες της σειράς δεδομένων.

Για διαγράμματα 2Δ, μπορείτε να επιλέξετε Εισαγωγή - Ράβδοι σφάλματος Y για να ενεργοποιήσετε την εμφάνιση ράβδων σφάλματος.

Μπορείτε να ενεργοποιήσετε την εμφάνιση γραμμών μέσης τιμής και γραμμών τάσης χρησιμοποιώντας εντολές στο μενού Εισαγωγή.

### Μόνο σημεία

Κάθε σημείο δεδομένων εμφανίζεται με ένα εικονίδιο. Το LibreOffice χρησιμοποιεί προεπιλεγμένα εικονίδια με διαφορετικές μορφές και χρώματα για κάθε σειρά δεδομένων. Τα προεπιλεγμένα χρώματα ορίζονται στο LibreOffice - Προτιμήσεις Εργαλεία - Επιλογές - Διαγράμματα - Προεπιλεγμένα χρώματα.

Μόνο σημεία

### Μόνο γραμμές

Η παραλλαγή σχεδιάζει ευθείες γραμμές από ένα σημείο δεδομένων, στο επόμενο. Τα σημεία δεδομένων δεν απεικονίζονται με εικονίδια.

Η σειρά σχεδίασης είναι ίδια με τη σειρά ταξινόμησης στη σειρά δεδομένων. Επιλέξτε Στοίχιση κατά τιμές X για να σχεδιάσετε τις γραμμές στη σειρά των τιμών x. Αυτή η ταξινόμηση εφαρμόζεται μόνο στο διάγραμμα, όχι στα δεδομένα του πίνακα.

Μόνο γραμμές

### Σημεία και γραμμές

Αυτή η παραλλαγή δείχνει σημεία και γραμμές ταυτόχρονα.

Σημεία και γραμμές

### Γραμμές 3Δ

Οι γραμμές απεικονίζονται ως ταινίες. Τα σημεία δεδομένων δεν απεικονίζονται ως εικονίδια. Στο ολοκληρωμένο διάγραμμα επιλέξτε Προβολή 3Δ για να ορίσετε ιδιότητες όπως την φωτεινότητα ή τη γωνία προβολής.

Γραμμές 3Δ

### Εξομάλυνση γραμμών

Επιλέξτε Ομαλές από τον πτυσσόμενο τύπο γραμμών για να σχεδιάσετε καμπύλες αντί για ευθύγραμμα τμήματα.

Κάντε κλικ στις Ιδιότητες για να ορίσετε λεπτομέρειες για τις καμπύλες.

#### Τύπος γραμμής

Επιλέξτε κυβικό spline ή B-spline.

Αυτά είναι μαθηματικά πρότυπα που επηρεάζουν την εμφάνιση των καμπυλών. Οι καμπύλες δημιουργούνται με συνένωση τμημάτων πολυωνύμων.

Η Κυβική εύκαμπτη καμπύλη (Spline) παρεμβάλλει τα σημεία δεδομένων σας με πολυώνυμα βαθμού 3. Οι μεταβάσεις μεταξύ των κομματιών του πολυωνύμου είναι ομαλές, έχοντας την ίδια κλίση και καμπυλότητα.

Η Εύκαμπτη καμπύλη βάσης (B-Spline) χρησιμοποιεί μια παραμετρική, παρεμβαλλόμενη εύκαμπτη καμπύλη βάσης. Αυτές οι καμπύλες κατασκευάζονται τμηματικά από πολυώνυμα.

#### Ανάλυση

Η Ανάλυση καθορίζει πόσα τμήματα γραμμής υπολογίζονται για να σχεδιαστεί ένα κομμάτι πολυωνύμου μεταξύ δύο σημείων δεδομένων. Μπορείτε να δείτε τα ενδιάμεσα σημεία εάν πατήσετε σε οποιοδήποτε σημείο δεδομένων.

Μια υψηλότερη τιμή οδηγεί σε μια πιο ομαλή γραμμή.

#### Βαθμός πολυωνύμων

Για γραμμές B-spline ορίζεται προαιρετικά ο βαθμός πολυωνύμων.

### Βηματικές γραμμές

Επιλέξτε βηματικές από τον πτυσσόμενο τύπο γραμμής για να σχεδιάσετε γραμμές σε βήματα από σημείο σε σημείο αντί για ευθύγραμμα τμήματα.

Κάντε κλικ στις Ιδιότητες για να ορίσετε λεπτομέρειες για τις καμπύλες.

Υπάρχουν 4 διαφορετικοί τύποι βήματος:

Βήμα | Περιγραφή
--- | ---
| Ξεκινήστε με οριζόντια γραμμή και ανεβείτε κάθετα στο τέλος.
| Ξεκινήστε να ανεβαίνετε κάθετα και τελειώστε με οριζόντια γραμμή.
| Ξεκινήστε με οριζόντια γραμμή, ανεβείτε κάθετα στη μέση των τιμών X και τελειώστε με οριζόντια γραμμή.
| Ξεκινήστε να ανεβαίνετε κάθετα μέχρι τη μέση των τιμών Y, σχεδιάστε μια οριζόντια γραμμή και ολοκληρώστε ανεβαίνοντας κάθετα μέχρι το τέλος.

Σχετικά θέματα

Επιλογή τύπου διαγράμματος

Εισαγωγή διαγραμμάτων

Οδηγός διαγραμμάτων - Τύπος διαγράμματος

Οδηγός διαγραμμάτων - Περιοχή δεδομένων

Οδηγός διαγραμμάτων - Σειρές δεδομένων

Αυτόματος πιλότος διαγράμματος - Στοιχεία διαγράμματος

Παρακαλούμε, υποστηρίξτε μας!