Περιεχόμενα

# Ειδική επικόλληση (Calc)

Εισάγει τα περιεχόμενα του πρόχειρου στο τρέχον αρχείο σε μια μορφή που θα ορίσετε.

Αυτό το παράθυρο διαλόγου εμφανίζεται στο Calc εάν το πρόχειρο περιέχει κελιά υπολογιστικού φύλλου. Για άλλα περιεχόμενα στο πρόχειρο, ανοίγει το παράθυρο διαλόγου προεπιλεγμένη Ειδική επικόλληση.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Επεξεργασία - Ειδική επικόλληση - Ειδική επικόλληση.

#### Από τη διεπαφή με καρτέλες:

Παρατεταμένο πάτημα στο Αρχική σελίδα - Επικόλληση.

#### Από τις γραμμές εργαλείων:

Ειδική επικόλληση

Επικόλληση (παρατεταμένο πάτημα)

#### Από το πληκτρολόγιο:

Command Ctrl + Shift + V.

## Προεπιλογές

Επιλέξτε μία από τις προεπιλογές για να φορτώσετε γρήγορα τις ρυθμίσεις που χρησιμοποιούνται συνήθως για την Ειδική επικόλληση.

### Μόνο τιμές

Επικολλά μόνο το περιεχόμενο των κελιών, συμπεριλαμβανομένων κειμένου, αριθμών και ημερομηνιών.

### Τιμές και μορφές

Επικολλά τα περιεχόμενα των κελιών και τις μορφοποιήσεις που εφαρμόζονται σε αυτά.

### Μόνο μορφές

Επικολλά μόνο τις μορφοποιήσεις που εφαρμόζονται σε κελιά.

### Αντιμετάθεση όλων

Επικολλά όλα τα περιεχόμενα των κελιών με τις θέσεις τους αντιμετατεθειμένες.

### Εκτέλεση αμέσως

Ενεργοποιήστε αυτήν την επιλογή για να φορτώσετε την προεπιλογή και να την εφαρμόσετε αμέσως. Όταν δεν είναι επιλεγμένη, η επιλογή μιας προεπιλογής θα φορτώσει μόνο τις αντίστοιχες επιλογές στο παράθυρο διαλόγου χωρίς να επικολλήσει τίποτα.

Αποεπιλέξτε την επιλογή Άμεση εκτέλεση για να φορτώσετε τις επιλογές από την προεπιλογή και να αλλάξτε τις ρυθμίσεις της στο παράθυρο διαλόγου Ειδική επικόλληση πριν τις εφαρμόσετε πατώντας Εντάξει.

## Επιλογή

Επιλέξτε μια μορφή για τα περιεχόμενα του προχείρου που θέλετε να επικολλήσετε.

### Επικόλληση όλων

Επικολλά όλα τα περιεχόμενα των κελιών, τα σχόλια, τις μορφές και τα αντικείμενα στο τρέχον έγγραφο.

### Κείμενο

Εισάγει κελιά που περιέχουν κείμενο.

### Αριθμοί

Εισάγει κελιά που περιέχουν αριθμούς.

### Ημερομηνία και χρόνος

Εισάγει κελιά που περιέχουν τιμές ημερομηνίας και χρόνου.

### Τύποι

Εισάγει κελιά που περιέχουν τύπους.

### Σχόλια

Εισάγει σχόλια που είναι προσαρτημένα σε κελιά.

### Μορφές

Εισάγει χαρακτηριστικά μορφής κελιού.

### Αντικείμενα

Εισάγει αντικείμενα που περιέχονται στην επιλεγμένη περιοχή κελιών. Αυτά μπορεί να είναι αντικείμενα OLE, αντικείμενα γραφήματος ή αντικείμενα σχεδίασης.

## Επιλογές

Ορίζει τις επιλογές επικόλλησης για τα περιεχόμενα του προχείρου.

### Ως σύνδεσμος

Εισάγει την περιοχή κελιών ως σύνδεσμο, έτσι ώστε οι αλλαγές που γίνονται στα κελιά στο αρχείο προέλευσης να ενημερώνονται στο αρχείο προορισμού. Για να διασφαλίσετε ότι οι αλλαγές που γίνονται στα κενά κελιά στο αρχείο προέλευσης ενημερώνονται στο αρχείο προορισμού, βεβαιωθείτε ότι είναι επίσης επιλεγμένη η επιλογή "Επικόλληση όλων".

Μπορείτε επίσης να συνδέσετε φύλλα μέσα στο ίδιο υπολογιστικό φύλλο. Όταν συνδέεστε με άλλα αρχεία, δημιουργείται αυτόματα ένας σύνδεσμος DDE. Ένας σύνδεσμος DDE εισάγεται ως τύπος πίνακα και μπορεί να τροποποιηθεί μόνο ως σύνολο.

### Αντιμετάθεση

Οι γραμμές του εύρους στο πρόχειρο επικολλώνται για να γίνουν στήλες του εύρους εξόδου. Οι στήλες του εύρους στο πρόχειρο επικολλώνται για να γίνουν γραμμές.

### Παράλειψη κενών κελιών

Τα κενά κελιά από το πρόχειρο δεν αντικαθιστούν τα κελιά προορισμού. Εάν χρησιμοποιήσετε αυτήν την επιλογή σε συνδυασμό με τη λειτουργία "Πολλαπλασιασμός" ή "Διαίρεση", η πράξη δεν εφαρμόζεται στο κελί προορισμού ενός κενού κελιού στο πρόχειρο.

Εάν επιλέξετε μια μαθηματική πράξη και αποεπιλέξετε το πλαίσιο Παράλειψη κενών κελιών, τα κενά κελιά στο πρόχειρο αντιμετωπίζονται ως μηδενικά. Για παράδειγμα, εάν εφαρμόσετε την πράξη Πολλαπλασιασμός, τα κελιά-στόχοι γεμίζονται με μηδενικά.

## Πράξεις

Επιλέξτε την πράξη που θα εφαρμοστεί κατά την επικόλληση κελιών στο φύλλο σας.

### Καμία

Δεν εφαρμόζει καμία πράξη όταν εισάγετε την περιοχή κελιών από το πρόχειρο. Τα περιεχόμενα του προχείρου θα αντικαταστήσουν τα υπάρχοντα περιεχόμενα των κελιών.

### Πρόσθεση

Προσθέτει τις τιμές στα κελιά του προχείρου με τις τιμές στα κελιά προορισμού. Επίσης, εάν το πρόχειρο περιέχει μόνο σχόλια, προσθέτει τα σχόλια στα κελιά προορισμού.

### Αφαίρεση

Αφαιρεί τις τιμές στα κελιά του προχείρου από τις τιμές στα κελιά προορισμού.

### Πολλαπλασιασμός

Πολλαπλασιάζει τις τιμές στα κελιά του προχείρου με τις τιμές στα κελιά προορισμού.

### Διαίρεση

Διαιρεί τις τιμές στα κελιά προορισμού με τις τιμές στα κελιά του προχείρου.

## Μετατόπιση κελιών

Ορίστε τις επιλογές μετατόπισης για τα κελιά προορισμού όταν εισάγεται το περιεχόμενο του προχείρου.

### Να μην μετατοπίζονται

Τα εισαγόμενα κελιά αντικαθιστούν τα κελιά-στόχους.

### Κάτω

Τα κελιά-στόχοι μετατοπίζονται προς τα κάτω όταν εισάγετε κελιά από το πρόχειρο.

### Δεξιά

Τα κελιά-στόχοι μετατοπίζονται προς τα δεξιά όταν εισάγετε κελιά από το πρόχειρο.

Παρακαλούμε, υποστηρίξτε μας!