Περιεχόμενα

# Σύνταξη αναφοράς R1C1 για τύπους Calc

Το Calc υποστηρίζει τόσο τη σημειογραφία R1C1 όσο και την πιο ευρέως χρησιμοποιούμενη σημειογραφία A1 για αναφορές κελιών.

Η σημειογραφία R1C1 είναι ενεργοποιημένη στις επιλογές του LibreOffice Calc.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε LibreOffice - Προτιμήσεις Εργαλεία - Επιλογές - LibreOffice Calc - Τύπος - Σύνταξη.

#### Από τη διεπαφή με καρτέλες:

Στην καρτέλα Εργαλεία, επιλέξτε Επιλογές - LibreOffice Calc - Τύπος - Σύνταξη.

#### Από το πληκτρολόγιο:

Alt + F12 και στη συνέχεια LibreOffice Calc - Τύπος - Σύνταξη.

## Η σημειογραφία R1C1

Στη σημειογραφία A1, οι στήλες επισημαίνονται με γράμματα και οι γραμμές με αριθμούς, ενώ η σημειογραφία R1C1 χρησιμοποιεί αριθμούς τόσο για τις στήλες όσο και για τις γραμμές.

Στη σημειογραφία R1C1, το LibreOffice Calc εμφανίζει τις κεφαλίδες των στηλών ως αριθμούς.

Επομένως, το κελί A1 αντιστοιχεί στο R1C1, που σημαίνει γραμμή 1 και στήλη 1, και το κελί A2 αντιστοιχεί στο R2C1, δηλαδή, γραμμή 2 στήλη 1.

Η πραγματική διαφορά έγκειται στη σύνταξη τύπων και στη χρήση αναφοράς σε άλλα κελιά.

Στη σημειογραφία R1C1, οι αναφορές κελιών βασίζονται στη θέση τους σε σχέση με το ενεργό κελί.

Για παράδειγμα, εάν αναφέρετε το κελί B5 από το κελί A1, η σημειογραφία R1C1 το εμφανίζει ως R[4]C[1], υποδεικνύοντας τέσσερις γραμμές προς τα κάτω και μία στήλη στα δεξιά του ενεργού κελιού.

Ωστόσο, εάν το ενεργό κελί είναι το C3, το ίδιο κελί (B5) αναφέρεται ως R[2]C[-1], που σημαίνει δύο γραμμές προς τα κάτω και μία στήλη προς τα αριστερά.

## Χρήση αγκυλών στη σημειογραφία R1C1

Οι αγκύλες υποδεικνύουν τη σχετική μετατόπιση από το ενεργό κελί.

Οι θετικοί αριθμοί σε αγκύλες αντιπροσωπεύουν μια μετατόπιση προς τα δεξιά για τις στήλες και προς τα κάτω για τις γραμμές.

Οι αρνητικοί αριθμοί σε αγκύλες αντιπροσωπεύουν μια μετατόπιση προς τα αριστερά για τις στήλες και προς τα πάνω για τις γραμμές.

Εάν δεν υπάρχει μετατόπιση για μια γραμμή ή στήλη (δηλαδή, η μετατόπιση είναι μηδέν), το μηδέν παραλείπεται στη σημειογραφία R1C1. Για παράδειγμα, μια αναφορά σε ένα κελί στην ίδια γραμμή αλλά δύο στήλες προς τα αριστερά γράφεται ως RC[-2].

## Απόλυτες και σχετικές αναφορές στη σημειογραφία R1C1

Οι σχετικές και απόλυτες αναφορές διατηρούνται στη σημειογραφία R1C1. Ο παρακάτω πίνακας συνοψίζει την ισοδυναμία. Το τρέχον κελί είναι R3C3 (C3)

Σημειογραφία A1 | Σημειογραφία R1C1 | Τύπος αναφοράς
--- | --- | ---
A1 | R[-2]C[-2] | Σχετική αναφορά
$A1 | R[-2]C1 | Σχετική γραμμή και απόλυτη στήλη
A$1 | R1C[-2] | Απόλυτη γραμμή και σχετική στήλη
$A$1 | R1C1 | Απόλυτη αναφορά

## Εκφράσεις εύρους σε σημειογραφία R1C1

Όπως και στη σημειογραφία A1, οι τελεστές εύρους λειτουργούν με τον ίδιο τρόπο. Για παράδειγμα, ένας τύπος στο κελί R1C1 που αθροίζει τις γραμμές 1 έως 10 στη στήλη 3 γράφεται ως =SUM(RC[2]:R[9]C[2]).

Για να υπολογίσετε το άθροισμα όλων των τιμών στις στήλες 4 έως 7, γράψτε =SUM(C[3]:C[6]) στο R2C1.

Σχετικά θέματα

Ονομασίες και παραπομπές, απόλυτες και σχετικές

Επιλογές τύπου

Παρακαλούμε, υποστηρίξτε μας!